Valsts vides dienesta izsoles Nr. Izsole\_Nr.1\_2025

**Apstiprināts**

**Valsts vides dienests**

**Izsoles komisijā**

03.04.2025

**Izsoles nolikums**

*Par telpu Dārzu ielā 2, Ventspilī, telpu nomu*

1. **Informācija par iznomātāju**

Valsts vides dienests

Reģistrācijas numurs: 90000017078

Adrese: Rūpniecības iela 23, Rīga

Tālrunis: 67084200

E-pasts: [pasts@vvd.gov.lv](mailto:pasts@vvd.gov.lv)

Kontaktpersonas:

Objekta apskates un pieteikumu iesniegšanas jautājumos: Ģirts Hiršbergs, e-pasts: [girts.hirsbergs@vvd.gov.lv](mailto:girts.hirsbergs@vvd.gov.lv), t. +371 27874624

1. **Vispārīga informācija par izsoli**
   1. Izsoles nolikums izstrādāts saskaņā ar Ministru kabineta 2018.gada 20.februāra noteikumiem Nr.97 “Publiskas personas mantas iznomāšanas noteikumi” (turpmāk tekstā – Noteikumi)
   2. Izsoles komisija darbojas saskaņā ar Valsts vides dienesta 2025.gada 12.februāra rīkojumu Nr.1.3/CS/9/2025 “Par nekustamo īpašumu nomas izsoles komisiju”
   3. Izsoles veids: rakstiska pirmā izsole.
   4. Izsoles mērķis – nomas objekta iznomāšana par iespējami augstāku nomas maksu.
   5. Ar izsoles nolikumu, tai skaitā nomas līguma projektu interesenti var iepazīties <https://www.vvd.gov.lv/lv/ipasumi> un valsts akciju sabiedrības "Valsts nekustamie īpašumi" tīmekļvietnē <https://sludinajumi.vni.lv/advertisements/rent>, ievērojot Noteikumu 25. un 26. punkta prasības.
2. **Nomas objekta apraksts**
   1. Nomas objekta veids: nedzīvojamas telpas.
   2. Nomas objekta izmantošanas mērķis: biroja ierīkošana
   3. Izsoles ietvaros tiek kopā iznomāta viena biroja telpa 20,2 m2 plātībā – 1.pielikums.
   4. Papildus nosacījumi:
      1. nomniekam nav tiesības nodot nomas objektu vai tā daļu apakšnomā;
   5. Nomas objekta apskate iespējama darba dienās no plkst. 10:00-16:00, iepriekš sazinoties un vienojoties par konkrētu apskates laiku ar nolikuma 1.punktā noteikto kontaktpersonu par objekta apsekošanu.

1. **Izsoles sākuma cena un nomas līguma termiņš**
   1. Izsoles sākuma cena (iznomājamā objekta nosacītā ikmēneša nomas maksa) ir **43,72 EUR** mēnesī (neieskaitot pievienotās vērtības nodokli) par visu nomas objektu. Detalizēta nomas objekta izsoles sākuma cenas atšifrējums:

|  |  |  |  |  |  |
| --- | --- | --- | --- | --- | --- |
| Nr.p.k. | Telpa | Platība (m2) | Izsoles sākuma cenas 1 m2 izmaksas (bez PVN) EUR | Kopējā sākuma cena (bez PVN) EUR | Telpu plāns – nolikuma pielikums |
| 1. | Biroja telpa | 20,2 | 2,1 | 43,72 | 1.pielikums |
| **Izsoles sākuma cena** | | | | **EUR** |  |

* 1. Nomas līgums, atbilstoši nolikuma 3.pielikumā pievienotajam līguma projektam, ar izsoles uzvarētāju tiks slēgts uz **5 (pieciem) gadiem.**
  2. Ja divi vai vairāki nomas tiesību pretendenti ir piedāvājuši vienādu augstāko cenu, iznomātājs rīkojas atbilstoši Noteikumu 45. un 46. punktā noteiktajai kārtībai.

1. **Pieteikumu iesniegšanas un atvēršanas kārtība**
   1. Nomas tiesību pretendentiem dalībai izsolē jāiesniedz šādi dokumenti:
      1. aizpildīts un parakstīts pieteikums dalībai izsolē, kurš sagatavots atbilstoši nolikuma 2.pielikumā pievienotajai veidnei. Pieteikums jāparaksta paraksttiesīgajai personai vai jāpievieno pilnvara (fiziskām personām – notariāli apliecināta) par personas tiesībām parakstīt pieteikumu;
   2. Nomas tiesību pretendents var iesniegt tikai vienu pieteikuma variantu. Pretendenti, kuri iesniegs vairākus pieteikumus, netiks izskatīti un tiks noraidīti.
   3. Pieteikuma dokumenti jāsagatavo latviešu valodā. Ārvalstīs izdotiem dokumentiem vai dokumentiem svešvalodā jāpievieno apliecināts dokumenta tulkojums latviešu valodā.
   4. **Nomas tiesību pretendentiem savi pieteikumi jāiesniedz vai jānosūta aizlīmētā aploksnē ar uzrakstu “Atvērt izsoles komisijas locekļiem tikai pēc 2025. gada 30. aprīļa plkst. 10:00” Valsts vides dienestam, adrese: Rūpniecības iela 23, Rīga, LV-1045, ne vēlāk kā līdz 2025.gada 30.aprīlim, plkst. 10:00**. Pieteikumi tiek saņemti un reģistrēti to iesniegšanas secībā.
   5. Iesniegti pieteikumi tiks atvērti to iesniegšanas secībā 2025.gada 30.aprīlī, plkst. 10:00. Nomas tiesību pretendentiem ir tiesības pieprasīt piedāvājumu atvēršanas sēdes protokolu, kurš tiks izsniegts (nosūtīts) pieprasījuma iesniedzējam 2 (darba) dienu laikā pēc attiecīga rakstveida pieprasījuma saņemšanas.
   6. Visi pēc nolikuma 5.4.punktā minētā termiņa saņemtie pieteikumi, kā arī pieteikumi, kas saņemti atvērtā vai bojātā veidā, netiks pieņemti un tiks nodoti atpakaļ iesniedzējam.
   7. Visas izmaksas, kas saistītas ar pieteikumu sagatavošanu sedz Nomas tiesību pretendents.
   8. Ja Nomas tiesību pretendenta pieteikumā nav iekļauti nolikuma 5.1.punktā norādītie dokumenti, nolikuma 2. pielikumā pievienotajā veidnē minētā informācija vai piedāvātais nomas maksas apmērs ir mazāks par nolikuma 4.1. punktā norādīto nosacīto nomas maksas apmēru, komisija pieņem lēmumu par nomas tiesību pretendenta izslēgšanu no dalības rakstiskā izsolē un nomas pieteikumu neizskata.
   9. Pretendentam nolikuma 5.4.punktā noteiktajā datumā (pēdējā datu aktualizācijas datumā) Latvijā vai valstī, kurā tas reģistrēts vai kurā atrodas tā pastāvīgā dzīvesvieta, nevar būt nodokļu parādi. Attiecībā uz Latvijā reģistrētiem un pastāvīgi dzīvojošiem pretendentiem pasūtītājs ņem vērā informāciju, kas ievietota Valsts ieņēmumu dienesta publiskās nodokļu parādnieku datubāzē. Ārvalstī reģistrētam pretendentam ir jāiesniedz attiecīgās valsts kompetentas institūcijas izziņa, kas apliecina tā atbilstību šajā punktā noteiktajai prasībai. Gadījumā, ja iznomātājs konstatē, ka nomas tiesību pretendents neatbilst šajā punktā noteiktajām prasībām, komisija pieņem lēmumu par nomas tiesību pretendenta izslēgšanu no dalības rakstiskā izsolē un nomas pieteikumu neizskata.
2. **Pielikumi**

Pielikumā:

1. pielikums – Telpu plāns uz 1 (vienas) lapas;
2. pielikums – Pieteikums dalībai izsolē uz 2 (divām) lapām;
3. pielikums - Nomas līguma projekts uz 6 (sešām) lapām.

**1.pielikums**

**Telpu plāni**

**A blueprint of a house

AI-generated content may be incorrect.**

**2.pielikums**

Pieteikums dalībai izsolē

**PIETEIKUMS**

**dalībai rakstiskā izsolē**

*Nomas tiesību pretendents:*

|  |  |
| --- | --- |
| Pretendenta nosaukums (firma)/Vārds, Uzvārds |  |
| Reģistrācijas Nr./Personas kods |  |
| Juridiskā adrese/deklarētās dzīves vietas adrese |  |
| Faktiskā adrese |  |
| Kontaktpersonas/Pārstāvja vārds, uzvārds un personas kods |  |
| Kontaktpersonas/Pārstāvja tālr., e-pasts |  |
| Bankas nosaukums |  |
| Bankas kods |  |
| Norēķinu konts |  |

Ar šī pieteikuma iesniegšanu piesaka savu dalību izsolē par biroja telpu ēkā Dārzu ielā 2, Ventspilī, nomu biroja ierīkošanai.

**Piedāvātā nomas maksa mēnesī ir\_\_\_\_\_\_EUR (\_\_\_\_\_\_ eiro, \_\_\_ centi), neieskaitot pievienotās vērtības nodokli.**

**Detalizēts nomas maksas piedāvājums:**

|  |  |  |  |
| --- | --- | --- | --- |
| **Izmaksu postenis** | | **Kopējās izmaksas gadā,** *EUR* | **1 m2 izmaksas gadā,** *EUR/m2* |
| Ugundrošības sistēmas un inventāta uzrurēšana un remonts | | 99,66 | 0,13 |
| Atkritumu savākšana | | 919,64 | 1,16 |
| Telpu un teritorijas uzkopšana | | 10252,94 | 13,00 |
| Elektroapgāde | | 3727,14 | 4,72 |
| Siltumapgāde | | 10219,13 | 12,96 |
| Ūdensapgāde | | 373,31 | 0,47 |
| Apdrošināšana | | 454,47 | 0,57 |
| NĪN | | 643,89 | 0,81 |
| **Tiešās izmaksas** | | **26690,18** | **33,82** |
| PL nolietojums | | 5350,68 | 6,80 |
| Administrēšanas izmaksas (1 m2 aprēķins = kopējās administrēšanas izmaksas/kopējā administrējamā platība\*koeficients) | | 2436,70 | 3,10 |
| **Netiešās izmaksas** | | **7787,38** | **9,9** |
|  | |  |  |
| **Iznomājamā objekta nomas maksas aprēķins 2025.gadā, bez PVN** | | | |
|  |
| Tiešās izmaksas gadā, *EUR/m2* | | 33,82 |  |
| Kopējā nekustamā īpašuma platība, *m2* | | 788,30 |  |
| Netiešās izmaksas gadā, *EUR/m2* | | 9,90 |  |
| Koeficients | | 1 |  |
| Iznomājamā objekta platība, *m2* | | 20,2 |  |
| Plānotās 1 m2 izmaksas mēnesī, *EUR/m2* | | 2,1 |  |
| ***Nomas maksa mēnesī,*** *EUR* | | ***43,72*** |  |
| ***Nomas maksa gadā,*** *EUR* | | ***524,64*** |  |

Apliecinām, ka:

1. mums ir skaidras un saprotamas mūsu tiesības un pienākumi, kas ir noteikti izsoles nolikumā, tā pielikumos un normatīvajos aktos;
2. esam iepazinušies ar izsoles nolikumu un tā pielikumiem, un atzīstam to par pareizu, saprotamu un atbilstošu;
3. piekrītam pildīt nolikumam pievienotajā nomas līguma projektā noteiktos pienākumus;
4. nomas objekta izmantošanas mērķis būs ēdināšanas pakalpojumu sniegšana.

|  |  |
| --- | --- |
| Pilnvarotās personas vārds, uzvārds, amats: |  |
| Pilnvarotās personas paraksts: |  |
| Datums, vieta |  |

**3.pielikums**

Līguma projekts

**NOMAS LĪGUMS**

par Valsts vides dienesta telpu Dārzu ielā 2, Ventspilī nomu

Rīga *datums*

**Valsts vides dienests** (turpmāk – Iznomātājs), vienotais reģ. Nr. 90000017078, juridiskā adrese: Rūpniecības iela 23, Rīga, LV-1045, ģenerāldirektora Andra Ķēniņa personā, kurš darbojas saskaņā ar Ministru kabineta 2004. gada 23. novembra noteikumu Nr. 962 „Valsts vides dienesta nolikums” 9.3.apakšpunktu, no vienas puses,

\_\_\_\_\_\_\_\_ (turpmāk – Nomnieks), vienotais reģ. Nr. \_\_\_\_\_\_, juridiskā adrese: \_\_\_\_\_\_\_\_, \_\_\_\_\_\_\_ personā, kurš darbojas saskaņā ar \_\_\_\_\_\_\_\_\_\_\_, no otras puses, katrs atsevišķi saukti – Puse, vai abi kopā – Puses, pamatojoties uz izsoles „ Par telpu Dārzu ielā 2, Ventspilī, telpu nomu” (turpmāk tekstā – Izsole) rezultātiem, noslēdz šādu līgumu (turpmāk – Līgums)

1. **LĪGUMA PRIEKŠMETS**
   1. Iznomātājs iznomā Iznomātāja telpu Dārzu ielā 2, Ventspilī ar kopējo platību XXm2 (turpmāk tekstā – Nomas objekts) biroja ierīkošanai.
   2. Nomas objektu Nomnieks izmantos atbilstoši iesniegtajam Izsoles piedāvājumam.
   3. Nomas objekts tiek nodots nomā ar pieņemšanas-nodošanas aktu, kuru Puses paraksta Nomas objekta nodošanas dienā, un kas ir Līguma neatņemama sastāvdaļa.
   4. Nomas objekts ir nodrošināts ar šādiem pakalpojumiem: centralizētā apkure, ūdensapgāde, kanalizācija un elektroapgāde.
2. **LĪGUMA DARBĪBAS UN NOMAS TERMIŅŠ**
   1. Līgums stājas spēkā ar abu Pušu Līguma parakstīšanas brīdi un ir spēkā līdz Pušu saistību pilnīgai un pienācīgai izpildei.
   2. Nomas termiņš sākas ar Līguma stāšanās spēkā brīdi un darbojas 60 (sešdesmit) kalendāros mēnešus.
3. **NOMAS MAKSA UN NORĒĶINU KĀRTĪBA**
   1. Nomas maksa tiek noteikta EUR**\_\_\_** (*summa vārdiem*) par1 m2 nomu 1 (vienā) kalendārā mēnesī, neieskaitot Pievienoto vērtības nodokli (turpmāk – PVN). PVN 21% sastāda EUR\_\_\_\_\_\_\_(*summa vārdiem*). Nomas maksa, ieskaitot PVN, par 1 m2 nomu 1 (vienā) kalendārā mēnesī ir EUR\_\_\_\_\_\_\_(*summa vārdiem*).
   2. Nomas maksa tiek noteikta EUR**\_\_\_** (*summa vārdiem*) parkopējo Nomas objekta platību jeb 20,2 m2 nomu 1 (vienā) kalendārā mēnesī, neieskaitot Pievienoto vērtības nodokli (turpmāk – PVN). PVN 21% sastāda EUR\_\_\_\_\_\_\_(*summa vārdiem*). Nomas maksa, ieskaitot PVN, par kopējo Nomas objekta platību jeb 20,2 m2 nomu 1 (vienā) kalendārā mēnesī ir EUR\_\_\_\_\_\_\_(*summa vārdiem*).
   3. Iznomātājs rēķinu sagatavo un nosūta par katru kalendāro mēnesi līdz kārtējā mēneša 15. datumam. Rēķinā norādīto summu par Nomnieks pārskaita Iznomātāja norādītajā kontā 10 (desmit) kalendāro dienu laikā no rēķina saņemšanas.
   4. Nomas maksājuma kavējuma gadījumā Nomnieks maksā Iznomātājam soda naudu 0,5% (nulle komats piecu procentu) apmērā no nesamaksātās summas par katru maksājuma kavējuma dienu.
   5. Iznomātājam ir tiesības vienpusēji mainīt nomas maksas apmēru, ja saskaņā ar normatīvajiem aktiem tiek ieviesti jauni vai palielināti nodokļi, nodevas, ar nodokli apliekamais objekts vai tā vērtība; maksas apmērs tiek mainīts, sākot ar dienu, kāda noteikta attiecīgajā normatīvajā aktā. Par minēto Iznomātājs rakstiski nosūta Nomniekam attiecīgu paziņojumu.
   6. Ja Nomnieks veic ieguldījumus Nomas objekta uzlabošanai, tad pēc tāmes saskaņošanas ar Iznomātāju un darbu pabeigšanas ar abu Pušu parakstītu nodošanas-pieņemšanas aktu Iznomātājs var samazināt nomas maksu proporcionāli Nomnieka ieguldījumam.
4. **NOMNIEKA TIESĪBAS UN PIENĀKUMI**
   1. Nomniekam ir tiesības:
      1. ar Iznomātāja rakstisku piekrišanu veikt Nomas objektā kapitālieguldījumus, tajā skaitā tādus, par kuriem pēc Pušu vienošanās tiek proporcionāli samazināta nomas maksa;
      2. izvietot Nomas objektā savu īpašumu, tajā skaitā ierīces un aprīkojumu, pēc telpu nodošanas–pieņemšanas akta parakstīšanas;
      3. noteikt darba laiku neatkarīgi no Iznomātāja darba laika un kārtības;
      4. Nomnieks un apakšnomnieki drīkst telpu ārpusē, uz Ēkas fasādes un koplietošanas plātībās izvietot savu izkārtni, atbilstoši Pušu saskaņotajai skicei, bez papildu maksas Iznomātājam un pie nosacījuma, ka izvietošana ir saskaņota ar atbilstošām institūcijām.
   2. Atbrīvojot Nomas objektu sakarā ar Līguma darbības termiņa beigām vai tā laušanu, Nomniekam ir tiesības paņemt līdzi sev piederošo īpašumu, kā arī Nomnieka ierīkotos atdalāmos uzlabojumus, ja Puses nav vienojušās par citu kārtību.
   3. Nomniekam nav tiesību bez saskaņošanas ar Iznomātāju veikt Nomas objekta pārplānošanu, pārbūvi vai citas konstruktīvas izmaiņas.
   4. Nomniekam ir pienākums:
      1. veikt maksājumus Līgumā norādītajā kārtībā un termiņos;
      2. Līguma darbības termiņa beigās vai tā laušanas gadījumā atbrīvot Nomas objektu Iznomātāja norādītajā termiņā. Ja tas netiek darīts, tad Nomnieks maksā soda naudu EUR 00,00 (\_\_\_\_\_\_\_\_\_\_\_\_\_\_\_\_\_\_\_\_\_\_) dienā līdz telpu atbrīvošanas brīdim.
      3. saudzīgi izturēties pret Nomas objektu un tā apkārtni, kā arī ievērot ugunsdrošības, drošības, akustiskā trokšņa radīšanas, ētikas un sanitāros noteikumus un citas Latvijas Republikas normatīvo aktu vai speciālo dienestu noteiktās prasības;
      4. avārijas gadījumā Nomas objektā nekavējoties par to ziņot Iznomātājam un attiecīgai iestādei un iespēju robežās veikt steidzamus pasākumus avāriju seku likvidēšanai. Nomnieks uzņemas pilnu atbildību par savu Nomas objektā izvietoto īpašumu;
      5. ja Nomnieks ar savu darbību vai bezdarbību ir nodarījis Nomas objektam zaudējumus, tie ir jāsedz viena mēneša laikā no brīža, kad Iznomātājs ir iesniedzis Nomniekam zaudējumu aprēķinu. Ja zaudējumi netiek atlīdzināti noteiktajā termiņā Nomnieks maksā soda naudu EUR 00.00 (\_\_\_\_\_\_\_\_\_) dienā;
      6. izbeidzot Līgumu, nodot Iznomātājam Nomas objektu ne sliktākā stāvoklī, kā tas saņemts, ņemot vērā dabisko nolietojumu. Nomas objekts tiek nodots ar nodošanas-pieņemšanas aktu. Ja Nomas objekts neatbilst šī punkta prasībām, Nomnieks apņemas samaksāt Iznomātājam remonta izdevumus vai ar Iznomātāja rakstisku piekrišanu veikt Nomas objekta remontu vai atjaunot par saviem līdzekļiem, kā arī segt visus Iznomātājam tādējādi radušos zaudējumus;
      7. izbeidzot Līgumu, Nomnieks paņem līdz Nomnieka uzstādītās iekārtas, aprīkojumu un atdalāmos uzlabojumus, ja līdzēji nevienojas par citu kārtību.
      8. šī Līguma darbības laikā Nomniekam par saviem līdzekļiem un ar saviem spēkiem jānodrošina lietošanā esošā Nomas objekta ugunsdrošību (ugunsdrošības noteikumu ievērošana, ugunsdzēšamo aparātu iegāde u.tt.).
   5. Nomnieks ir atbildīgs par Nomas objekta nodošanu apsardzē un noņemšanu no tās.
   6. Nomnieks ir atbildīgs par Nomas objekta uzkopšanu un uzturēšanu labā kārtībā.
5. **IZNOMĀTĀJA TIESĪBAS UN PIENĀKUMI**
   1. Iznomātājam ir tiesības:
      1. pieprasīt no Nomnieka šajā Līgumā noteikto maksājumu savlaicīgu samaksu un Nomas objekta izmantošanu atbilstoši Līguma noteikumiem un ar pienācīgu rūpību;
      2. līguma darbības termiņa beigās vai tā laušanas gadījumā norādīt Nomniekam Nomas objekta atbrīvošanas termiņu;
      3. veikt visus nepieciešamos pasākumus Nomas objekta atbrīvošanai, ja Nomnieks norādītajā termiņā tās nav atbrīvojis pats;
      4. kontrolēt Līguma izpildi un veikt Nomas objekta apskati;
      5. ārkārtēju apstākļu gadījumā iekļūt Nomas objektā bez Nomnieka iepriekšējas brīdināšanas. Par ārkār­tējiem apstākļiem Puses atzīst situāciju, kuras rezultātā tiek nodarīts vai var tikt nodarīts kaitējums Nomas objektam.
      6. rakstiski informējot Nomnieku divas nedēļas iepriekš, vienpusēji atkāpties no nomas Līguma, neatlīdzinot Nomnieka zaudējumus, kas saistīti ar Līguma pirmstermiņa izbeigšanu, kā arī Nomnieka taisītos izdevumus Nomas objektam, ja:
         1. Nomnieka darbības dēļ tiek bojāts Nomas objekts;
         2. Nomnieks kavē kārtējo maksājumu ilgāk par diviem mēnešiem;
         3. Nomas objekts bez Iznomātāja piekrišanas tiek nodots apakšnomā;
         4. Nomnieks Nomas objektu neizmanto Līgumā paredzētiem mērķiem;
         5. Nomnieks ļaunprātīgi nepilda ar Līgumu uzliktās saistības.
   2. Līgumam izbeidzoties, Iznomātājs pieņem no Nomnieka Nomas objektu saskaņā ar nodošanas–pieņemšanas aktu un izpilda tās saistības, kas ar Līgumu ir noteiktas Iznomātājam.
   3. Iznomātājam ir pienākums:
      1. netraucēt Nomniekam lietot Nomas objektu, ja Nomnieks pilda un ievēro visus šī Līguma noteikumus;
      2. nekavējoties reaģēt uz Nomnieka paziņojumu par avārijas situāciju Nomas objektā;
      3. atlīdzināt Nomniekam tos Nomas objektā ieguldītos nepieciešamos izdevumus, kurus Nomnieks iepriekš saskaņojis ar Iznomātāju.

1. **GARANTIJAS**
   1. Iznomātājs garantē, ka ir Nomas objekta tiesiskais valdītājs un ka Nomas objekts Līguma noslēgšanas brīdī nav ieķīlāts, nav iznomāts citai personai, nav strīda priekšmets un nav citādā veidā apgrūtināts ar lietu tiesībām.
   2. Ja Nomnieks ir apzinīgi pildījis Līgumā noteiktos pienākumus, Nomniekam ir pirmtiesības Līguma pagarināšanā vai noslēgšanā uz jaunu termiņu cik to pieļauj normatīvie akti.
2. **NEPĀRVARAMA VARA**
   1. Puses tiek atbrīvotas no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtēja rakstura apstākļu rezultātā, kuru darbība sākusies pēc līguma noslēgšanas un kurus nevarēja iepriekš ne paredzēt, ne novērst. Pie nepārvaramas varas vai ārkārtēja rakstura apstākļiem pieskaitāmi: stihiskas nelaimes, avārijas, katastrofas, epidēmijas, kara darbība, streiki, iekšējie nemieri, blokādes, varas un pārvaldes institūciju rīcība, normatīvo aktu, kas būtiski ierobežo un aizskar Pušu tiesības un ietekmē uzņemtās saistības, pieņemšana un stāšanās spēkā.
   2. Pusei, kas atsaucas uz nepārvaramas varas vai ārkārtēja rakstura apstākļu darbību, nekavējoties, bet ne vēlāk kā 3 (trīs) darba dienu laikā par šādiem apstākļiem rakstveidā jāziņo otrai Pusei. Ziņojumā jānorāda, kādā termiņā būs iespējama un paredzama viņa Līgumā paredzēto saistību izpilde, un, pēc pieprasījuma, šādam ziņojumam ir jāpievieno izziņa, kuru izsniegusi kompetenta institūcija un kura satur ārkārtējo apstākļu darbības apstiprinājumu un to raksturojumu. Nesavlaicīga paziņojuma gadījumā Puse netiek atbrīvota no Līguma saistību izpildes.
   3. Nepārvaramas varas vai ārkārtēja rakstura apstākļu iestāšanās gadījumā Līguma darbības termiņš tiek pārcelts atbilstoši šādu apstākļu darbības laikam vai arī Puses vienojas par Līguma pārtraukšanu.
3. **LĪGUMA IZMAIŅAS UN IZBEIGŠANA**
   1. Visi Līguma grozījumi un papildinājumi noformējami rakstiski, un tie ir spēkā tikai tādā gadījumā, ja tos ir parakstījušas abas Puses. Katrs grozījums vai labojums pievienojams Līgumam kā tā neatņemama sastāvdaļa.
   2. Līgumu var lauzt pirms tā darbības termiņa beigām tikai Līgumā noteiktajos gadījumos un kārtībā.
   3. Iznomātājam ir tiesības vienpusēji izbeigt šo Līgumu pirms termiņa bez iemesla norādīšanas, brīdinot par to Nomnieku vismaz 2 (divas) nedēļas iepriekš, ja Iznomātājam rodas neparedzēta nepieciešamība Nomas objektu lietot pašam.
   4. Nomniekam ir tiesības lauzt līgumu pirms termiņa, neatlīdzinot Iznomātājam tādējādi radušos zaudējumus ja:
      1. Iznomātājs ierobežo Nomnieka tiesības lietot Nomas objektu;
      2. Iznomātājs nepilda viņam ar Līgumu noteiktās saistības.
   5. Iznomātājam ir tiesības lauzt līgumu pirms termiņa, neatlīdzinot Nomniekam tādējādi radušos zaudējumus ja:
      1. Nomnieks lieto Nomas objektu mērķiem, kas nav paredzēti Līguma 1.1. apakšpunktā;
      2. bojā Nomas objektu;
      3. pret Nomnieku ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas, un noteiktās sankcijas var ietekmēt Līguma praktisko izpildi
   6. Puses var lauzt Līgumu nepārvaramas varas apstākļu iestāšanās gadījumā, ja Nomas objekts kļūst nepiemērots turpmākai izmantošanai Līgumā paredzētajiem mērķiem.
   7. Pusēm ir tiesības vienpusēji izbeigt šo Līgumu pirms termiņa bez iemesla norādīšanas, brīdinot par to otro Pusi vismaz 2 (divus) mēnešus iepriekš.
   8. Abpusēji rakstiski vienojoties, Puses ir tiesīgas izbeigt līgumu pirms termiņa kāda cita iemesla dēļ.
4. **STRĪDU IZŠĶIRŠANA UN PUŠU ATBILDĪBA**
   1. Puses vienojas, ka jebkurš strīds, kas izriet no līguma, tiek risināts pārrunu ceļā. Ja Puses nevar vienoties, strīdu nodod izskatīšanai Latvijas Republikas tiesā normatīvajos aktos noteiktajā kārtībā.
   2. Puses savstarpēji ir atbildīgas par otrai Pusei nodarītajiem zaudējumiem, ja tie radušies vienas Puses vai tā darbinieku, kā arī šīs Puses Līguma izpildē iesaistīto trešo personu darbības vai bezdarbības, tai skaitā rupjas neuzmanības, ļaunā nolūkā izdarīto darbību vai nolaidības rezultātā.
   3. Iznomātājs nav atbildīgs par sprieguma maiņu elektriskajos tīklos, pārtraukumiem ūdensapgādes sistēmas, telekomunikāciju tīklu un citu Nomas objekta komunikāciju darbā, ja šādi traucējumi nav radušies Iznomātāja vainas dēļ.
   4. Jebkura šajā līgumā noteiktās soda naudas samaksa neatbrīvo Pusi no to saistību pilnīgas izpildes.
5. **NOSLĒGUMA NOTEIKUMI**
   1. Līgums ir saistošs Iznomātājam un Nomniekam, to tiesību un saistību pārņēmējiem.
   2. Mainot savu nosaukumu, adresi vai citus rekvizītus, tai skaitā, ja tiek mainīti Pušu pilnvarotie pārstāvji, to telefona numurs vai e-pasta adrese, katra Puse apņemas 5 (piecu) darba dienu laikā paziņot otrai Pusei par izmaiņām. Puses ir savstarpēji materiāli atbildīgas par visiem zaudējumiem, kuri var tikt nodarīti, otrai Pusei nepildot šī apakšpunkta noteikumus.
   3. Līgumā izveidotais noteikumu sadalījums punktos ar tiem piešķirtajiem nosaukumiem ir izmantojams tikai un vienīgi atsaucēm un nekādā gadījumā nevar tikt izmantots vai ietekmēt Līguma noteikumu tulkošanu.
   4. Ja kāds no Līguma noteikumiem zaudē savu juridisko spēku, tas neietekmē pārējo Līguma noteikumu spēkā esamību.
   5. Iznomātāja pilnvarotais pārstāvis: Administratīvā departamenta saimniecības daļas saimniecības vadītājs Ģirts Hiršbergs, tālrunis: +371 27874624, e-pasts: [girts.hirsbergs@vvd.gov.lv](mailto:girts.hirsbergs@vvd.gov.lv).
   6. Nomnieka pilnvarotais pārstāvis \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.
   7. Pušu pilnvarotie pārstāvji ir atbildīgi par Līguma izpildes uzraudzīšanu, tai skaitā, par Telpu pieņemšanas–nodošanas akta noformēšanu, iesniegšanu un parakstīšanu atbilstoši līguma prasībām, savlaicīgu rēķinu iesniegšanu un pieņemšanu, apstiprināšanu un nodošanu apmaksai un citām Līguma izpildes uzraudzīšanas darbībām.
   8. Līgums sagatavots elektroniskā dokumenta veidā, latviešu valodā uz \_\_ (\_\_\_\_) lapām, 1 (viens) Līguma eksemplārs elektroniskā dokumenta veidā glabājas pie Iznomātāja un 1 (viens) Līguma eksemplārs elektroniskā dokumenta veidā – pie Nomnieka.

1. **PUŠU REKVIZĪTI UN PARAKSTI**

|  |  |
| --- | --- |
| **Iznomātājs:** | **Nomnieks:** |
| **Valsts vides dienests** |  |
| Reģ. Nr.: 90000017078 |  |
| Rūpniecības ielā 23, Rīga, LV-1045 |  |
| Norēķinu konts:  LV60TREL220050724800B |  |
| *Bankas rekvizīti*: |  |
| Valsts kase  Kods: TRELLV22 |  |
| Ģenerāldirektors  \_\_\_\_\_\_\_\_\_\_\_\_\_\_\_\_\_\_\_  Andris Ķēniņš |  |